Istanbul isch dir gröscht Stadt vu dr Türkei. D Stadt ligt am Bosporus und isch bekannt für die schöne Moscheee (Sultanahmet, Suleymaniye Moschee) un zue Musee umgwidmetet Sakralbaute (Ayasofija/Hagia Sophia, s'Vorbild fier alli Chrüzchuppelchilchene un türkische Moscheee, bis 1453 die gröscht Chilche vu dr Welt, sit dert bis 1932 Moschee, siterher Museum). Dr Groosruum Istambul het öppe 14 Millione Iiwoner und umfasst en europäische und en asiatische Deil, wo mit 2 grosse Brugge und mit Fährschiff verbunde sin. Gegewärtig wird usserdem e Isebahn- un U-Bahn-Tunnel underem Bosporus baut. Uf dr europäische Syte ligt au d Altstadt, wo z'erscht Byzanz (gründig 660 v. Chr.) un vo 330 - 1923 Konstantinopel (Konstantinoupolis) ghaisse het. Dr offiziell Namme isch vu 330 bis 1453 aber Nova Roma (grichisch Nea Rome) gsi. Allerdings gehn au die andere Stadtdeile uf antiki Gründige zruck.